ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ Χρηματοοικονομικές πληροφορίες σχετικά με τα ευρωπαϊκά ταμεία ανάπτυξης

Περιεχόμενα

Πρόλογος

Σύνοψη

I. Κατάσταση εκτέλεσης των ευρωπαϊκών ταμείων ανάπτυξης στις 31.12.1999

1. Γενικός πίνακας

2. Εκτέλεση των ΕΤΑ στις 31 Δεκεμβρίου 1999

II. Προβλέψεις για την εκτέλεση του προϋπολογισμού το 2000

ΙΙΙ. Εκτιμήσεις για την εκτέλεση του προϋπολογισμού του οικονομικού έτους 2001

ΠΑΡΑΡΤΗΜΑΤΑ

ΠΡΟΛΟΓΟΣ

Το παρόν έγγραφο υποβάλλεται ως παράρτημα στο σχέδιο προϋπολογισμού για το 2001, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Για τη διευκόλυνση του έργου της αρμόδιας για τον προϋπολογισμό αρχής, το έγγραφο αυτό αναφέρεται μόνο στα ουσιώδη σημεία. Όπως και κατά τα προηγούμενα έτη, παρέχει στοιχεία σχετικά με :

- την κατάσταση εκτέλεσης των ΕΤΑ στις 31.12.1999.

- τις προβλέψεις εκτέλεσης του προϋπολογισμού για το τρέχον οικονομικό έτος.

- τις προβλέψεις δαπανών για το οικονομικό έτος 2001.

Όσον αφορά την εκτέλεση των ΕΤΑ στις 31.12.1999, για περισσότερες λεπτομέρειες μπορείτε να ανατρέξετε στην ανακοίνωση της Επιτροπής προς το Ελεγκτικό Συνέδριο, το Κοινοβούλιο και το Συμβούλιο, όπου παρουσιάζονται οι δημοσιονομικοί ισολογισμοί και λογαριασμοί του 6ου, 7ου και 8ου ΕΤΑ για το οικονομικό έτος 1999.

ΣΥΝΟΨΗ

1. Η εκτέλεση του ΕΤΑ το 1999, ανερχόμενη σε 1.275,38 εκατ. ευρώ σε πληρωμές, είναι κατώτερη των προβλέψεων ύψους 1.955 εκατ. ευρώ που υπεβλήθησαν στα κράτη μέλη το Νοέμβριο του 1998, ήτοι, ποσοστό υλοποίησης 70 % εκτός του Stabex (65,22 % περιλαμβανομένου του Stabex ). Ωστόσο, η σημαντική αυτή απόκλιση θα ήταν δυνατόν να διορθωθεί στο έγγραφο «Χρηματοοικονομικές πληροφορίες σχετικά με τα ΕΤΑ» που υπεβλήθη στο Συμβούλιο τον Ιούλιο του 1999 εφόσον η πρόβλεψη αναθεωρήθηκε προς τα κάτω σε 1460 εκατ. ευρώ, έχοντας ως αποτέλεσμα το ποσοστό εκτέλεσης να ανέλθει στο 87,35 % της πρόβλεψης.

Αντίθετα, όσον αφορά τις αποφάσεις, το έτος 1999 εγγράφεται ως έτος ρεκόρ σε σχέση με το μέσο όρο των εκτελέσεων που επέτυχαν τα ευρωπαϊκά ταμεία ανάπτυξης κατά τη διάρκεια των τελευταίων ετών. Πράγματι, οι τρέχουσες δαπάνες ανήλθαν σε 2.617,81 εκατ. ευρώ ενώ το Stabex ανήλθε σε 75,01 εκατ. ευρώ, υπερβαίνοντας, συνολικά, κατά 120 %, τις προβλέψεις του Νοεμβρίου του 1998 που είχαν καθορισθεί σε 2.245 εκατ. ευρώ για το σύνολο των μέσων.

Προκειμένου να κατανοηθεί η σημαντική απόκλιση μεταξύ των αποφάσεων και των πληρωμών, είναι σκόπιμο κατ' αρχήν να ληφθεί υπόψη η καθυστερημένη έναρξη του 8ου ΕΤΑ, τον Ιούλιο του 1998, και το εύλογο χρονικό διάστημα που μεσολαβεί μεταξύ της λήψης απόφασης για ένα σχέδιο και της εκτέλεσής του.

Μέσα σε ένα εξαιρετικά ευμετάβλητο και ευαίσθητο στις διακυμάνσεις της παγκόσμιας οικονομίας πολιτικό και οικονομικό πλαίσιο, οι δημόσιες ενισχύσεις για την ανάπτυξη που χορήγησε η Ευρωπαϊκή Ένωση στα κράτη ΑΚΕ και στις ΥΧΕ εξαρτώνται μονίμως από τους εξωγενείς αυτούς παράγοντες.

Επιπλέον, η εσωτερική κατάσταση ορισμένων δικαιούχων χωρών παρέμεινε ασταθής κατά τη διάρκεια του οικονομικού έτους 1999, όπως και κατά το 1998, - επιδείνωση της κατάστασης στη Ρουάντα, στην Ισημερινή Γουϊνέα, στο Ζαΐρ, στη Σιέρα Λεόνε κλπ...- επηρεάζοντας με αυτόν τον τρόπο το ρυθμό και τον προβλεπόμενο όγκο των εκταμιεύσεων.

2. Με πρόβλεψη αποφάσεων χρηματοδότησης ύψους 4.250 εκατ. ευρώ και πληρωμών ύψους 2.635 εκατ. ευρώ για το έτος 2000, το ΕΤΑ θα πρέπει να επιταχύνει σημαντικά το ρυθμό ανάκαμψης των δραστηριοτήτων που συνδέονται με την έναρξη ισχύος του 8ου ΕΤΑ και τις αποφάσεις που ελήφθησαν στο πλαίσιο της πρωτοβουλίας ελάφρυνσης του χρέους των φτωχών υπερχρεωμένων χωρών και της αύξησης της Διευκόλυνσης Διαρθρωτικής Προσαρμογής.

Για τη χρηματοδότηση αυτών των δαπανών, το Δεκέμβριο του 1999 αποφασίσθηκε πρόσκληση καταβολής συνεισφορών ύψους 1.600 εκατ. ευρώ με στόχο την κάλυψη των τρεχουσών πληρωμών και 360 εκατ. ευρώ για τις δαπάνες Stabex, όπως καθορίζεται στο δημοσιονομικό κανονισμό του 8ου ΕΤΑ. Το ύψος αυτών των συνεισφορών λαμβάνει υπόψη μόνο τις αποφάσεις που έχουν ληφθεί μέχρι σήμερα.

3. Για το έτος 2001, οι προβλέψεις δαπανών ανέρχονται σε 2.553 εκατ. ευρώ όσον αφορά τις τρέχουσες δράσεις και σε 0 εκατ. ευρώ για τη χρηματοδότηση δυνάμει του Stabex.

I. Κατάσταση εκτέλεσης των ευρωπαϊκών ταμείων ανάπτυξης στις 31.12.1999

1. Γενικός πίνακας

>ΘΕΣΗ ΠIΝΑΚΑ>

Στα ανωτέρω αναγραφόμενα κονδύλια πρέπει να προστεθούν 1.120 εκατ.ECU δυνάμει του 6ου ΕΤΑ και 1.225 εκατ.ECU δυνάμει του 7ου ΕΤΑ καθώς και 1.693 εκατ. δυνάμει του 8ου ΕΤΑ από τους ίδιους πόρους της ΕΤΕ.

2. Εκτέλεση των ΕΤΑ στις 31 Δεκεμβρίου 1999

α) οι δαπάνες του ΕΤΑ ανήλθαν το 1999 σε 1.275,38 εκατ. ευρώ.

ΕΞΕΛΙΞΗ ΤΩΝ ΠΛΗΡΩΜΩΝ (σε εκατ. ευρώ)

>ΘΕΣΗ ΠIΝΑΚΑ>

ΣΥΓΚΡΙΣΗ ΑΠΟΦΑΣΕΩΝ /ΠΛΗΡΩΜΩΝ (7ο & 8ο ΕΤΑ - σε εκατ. ευρώ)

>ΘΕΣΗ ΠIΝΑΚΑ>

Για δεύτερο συνεχή χρόνο, το επίπεδο των αποφάσεων ακολουθεί σαφώς ανοδική πορεία, με την έναρξη εφαρμογής του 8ου ΕΤΑ, εξέλιξη που θα σημειωθεί συντόμως και σε επίπεδο πληρωμών. Στο πλαίσιο του Sysmin, αν και το ποσό όσον αφορά τις αποφάσεις παρέμεινε χαμηλό κατά τη διάρκεια του έτους 1999, ο ρυθμός των πληρωμών διατηρήθηκε ωστόσο σταθερός.

β) Η χρηματοδότηση των δράσεων του ΕΤΑ ήταν κανονική κατά τη διάρκεια του 1999

>ΘΕΣΗ ΠIΝΑΚΑ>

Το ταμειακό διαθέσιμο στο τέλος του οικονομικού έτους 99 ανέρχεται σε 1.022,84 εκατ. ευρώ συνολικά, ήτοι, 140,84 εκατ. ευρώ υπό μορφή τρεχουσών δαπανών και 882,00 εκατ. ευρώ για το Stabex. Επιπλέον αυτών των 882,00 εκατ. ευρώ, στο τέλος του οικονομικού έτους 1999, η Επιτροπή διατηρεί επίσης απαιτήσεις ορισμένων κρατών μελών που ανέρχονται, δυνάμει πάντοτε του Stabex σε 563,76 εκατ. ευρώ.

Δεδομένου ότι οι δράσεις Stabex διαθέτουν ειδικό λογαριασμό, οι δυνατότητες μείωσης του ταμειακού αυτού διαθεσίμου εξαρτώνται αυστηρά από το επίπεδο των μεταφορών που αποφασίστηκαν στο πλαίσιο αυτού του μέσου.

(1)Τα ποσά που έχουν εγγραφεί για τις προσκλήσεις καταβολής συνεισφορών στο Stabex περιλαμβάνουν μόνο τα ποσά που έχουν καταβάλει τα κράτη μέλη, εξαιρουμένων των απαιτήσεων. Τα καταβληθέντα ποσά (397,54 εκατ. ευρώ το 1998 και 461,93 εκατ. ευρώ το 1999) υπερβαίνουν τις προσκλήσεις (360 εκατ. ευρώ) λόγω των προηγουμένων απαιτήσεων που εξοφλήθηκαν από ορισμένα κράτη μέλη.

II. Προβλέψεις για τη δημοσιονομική εκτέλεση του οικονομικού έτους 2000 (Στοιχεία 01-2000)

>ΘΕΣΗ ΠIΝΑΚΑ>

1. Διαπιστώνεται αύξηση των προβλέψεων όσον αφορά τις αποφάσεις σε σχέση με εκείνες του Νοεμβρίου 1999. Η αύξηση αυτή οφείλεται στο γεγονός ότι ελήφθησαν υπόψη οι κατευθύνσεις που αποφασίσθηκαν κατά τη συνεδρίαση CFD/ΑΚΕ που πραγματοποιήθηκε το Δεκέμβριο του 1999 στην Άκρα, κατά τη διάρκεια της οποίας αποφασίσθηκαν οι ακόλουθες πρωτοβουλίες :

- η ελάφρυνση του χρέους των φτωχών υπερχρεωμένων χωρών (HIPC) ύψους 1.000 εκατ. ευρώ.

- αύξηση της Διευκόλυνσης Διαρθρωτικής Προσαρμογής ύψους 250 εκατ. ευρώ, εκ των οποίων 100 εκατ. ευρώ καταλογίσθηκαν στο έτος 2000.

Οι προβλέψεις που αφορούν τα άλλα μέσα, με εξαίρεση το Stabex, οι οποίες μειώθηκαν από 500 εκατ. ευρώ σε 400 εκατ. ευρώ εξαιτίας ακριβέστερων πληροφοριών που διατίθενται εφεξής παραμένουν αμετάβλητες, όπως προβλέπουν οι φιλόδοξοι στόχοι προγραμματισμού που καθόρισαν οι υπηρεσίες της Επιτροπής.

Επίσης, δημιουργήθηκε πρόσθετο κονδύλιο « Λοιπά » για να ληφθούν υπόψη οι προθέσεις της Επιτροπής να υποβάλει, από τώρα μέχρι το τέλος του έτους, τυχόν παρεμβάσεις διαφόρων χωρών ΑΚΕ που βρίσκονται είτε στο στάδιο μελέτης ή /και οριστικοποίησης (αύξηση των πόρων υπό μορφή επιχειρηματικών κεφαλαίων , στήριξη των πρωτοβουλιών στους τομείς υγείας και συνεργασίας με την ΠΟΥ...)

2. Δαπάνες του ΕΤΑ στις 31/05/2000 σε σχέση με τις προβλέψεις στις 01/2000

>ΘΕΣΗ ΠIΝΑΚΑ>

Παράλληλα με τις προβλέψεις των αποφάσεων, οι προβλέψεις δαπανών αναθεωρήθηκαν επίσης προς τα επάνω με στόχο τη συνεκτίμηση των συμπληρωματικών εκταμιεύσεων που έπρεπε να πραγματοποιηθούν ως αποτέλεσμα της πρωτοβουλίας HIPC και της αύξησης της Διευκόλυνσης Διαρθρωτικής Προσαρμογής του έτους 2000.

Αν και το ποσοστό υλοποίησης στις 31 Μαΐου 2000 ανερχόταν σε 20,62 %, κάτω του μέσου όρου που είχε εν γένει επιτευχθεί έως εκείνη την ημερομηνία, η Επιτροπή διατηρεί το επίπεδο των προβλέψεών της, δεδομένου ότι το πολύ υψηλό επίπεδο των αποφάσεων θα έχει αναγκαστικά ως συνέπεια τη σημαντική αύξηση των εκταμιεύσεων στο άμεσο μέλλον.

III. Εκτιμήσεις εκτέλεσης για το οικονομικό έτος 2001

>ΘΕΣΗ ΠIΝΑΚΑ>

1.Οι εκτιμήσεις για το έτος 2001 είναι αυτές που υπεβλήθησαν στα κράτη μέλη εντός του χρονοδιαγράμματος που καθορίσθηκε στο πλαίσιο των μετά τη Λομέ διαπραγματεύσεων, κατά τη διάρκεια των τελικών συζητήσεων για το μέγεθος του 9ου ΕΤΑ. Οι εκτιμήσεις αυτές διαφέρουν από εκείνες που είχαν διαβιβασθεί στο Συμβούλιο το Δεκέμβριο του 1999, κυρίως, ως προς τα ακόλουθα σημεία :

- Δεδομένου ότι το 6ο ΕΤΑ δεν έχει κλείσει, τα ποσά που το αφορούν υπολογίζονται ξεχωριστά.

- Τα αναγραφόμενα ποσά έχουν υπολογιστεί με βάση τα τρέχοντα προγράμματα, ενώ έχουν οριστεί πιο φιλόδοξοι στόχοι σε εσωτερικό επίπεδο. Οι υπολογισμοί αυτοί θα πραγματοποιηθούν λεπτομερέστερα τον προσεχή Νοέμβριο, σε συνάρτηση με την υλοποίησή τους.

- Το ύψος της πρωτοβουλίας για την ελάφρυνση του χρέους των φτωχών υπερχρεωμένων χωρών έχει πλέον υπολογισθεί και ενσωματωθεί στις προβλέψεις.

2. Το επίπεδο των προβλεπομένων αποφάσεων ανέρχεται σε 3.300 εκατ. ευρώ. Στο ποσό αυτό δεν περιλαμβάνεται το ποσό των 150 εκατ. ευρώ το οποίο προορίζεται να διατεθεί για την αύξηση της Διευκόλυνσης Διαρθρωτικής Προσαρμογής. Στο παρόν στάδιο, δεν έχει ληφθεί καμία απόφαση σχετικά με τη διάθεση αυτού του ποσού. Ωστόσο, η Επιτροπή εξαρτάται επίσης από αρκετές εξωτερικές εξελίξεις, εκ φύσεως απρόβλεπτες όταν πρόκειται για τις τρίτες χώρες (πολιτική αστάθεια, ένοπλες συγκρούσεις, φυσικές καταστροφές). Αυτά τα γεγονότα μπορούν ανά πάσα στιγμή να ανατρέψουν εκ νέου κάθε πρόβλεψη.

3. Με επίπεδο πληρωμών που εκτιμάται σε 2.553 εκατ. ευρώ, το οικονομικό έτος 2001 αναμένεται να υπερβεί εκ νέου το ανώτατο όριο των 2 δισεκατ. ευρώ. Το γεγονός αυτό θα οφείλεται σε μεγάλο βαθμό στο αναμενόμενο υψηλό επίπεδο πληρωμών στο πλαίσιο της πρωτοβουλίας HIPC (375 εκατ. ευρώ). Στο ποσό αυτό δεν υπολογίζονται οι εκταμιεύσεις ύψους 250 εκατ. ευρώ δυνάμει του μέσου Stabex, όσον αφορά τις οποίες δεν διατίθενται ακόμη στοιχεία . Ειδικότερα, με τη λήξη ισχύος της σύμβασης Λομέ IV α το μέσο Stabex θα παύσει να εφαρμόζεται δεδομένου ότι δεν θα ανανεωθεί με τη σημερινή του μορφή στο πλαίσιο της προσεχούς συμφωνίας εταιρικής σχέσης.

4. Για την αντιμετώπιση των πληρωμών αυτών και προκειμένου να ληφθούν υπόψη οι υποχρεώσεις στο πλαίσιο της σύμβασης, οι χρηματοδοτικές ανάγκες του έτους 2001, οι οποίες θα εξετασθούν σε συνεργασία με τα κράτη μέλη το Νοέμβριο του 2000, αναμένεται να ανέλθουν σε 3.050 εκατ. ευρώ όσον αφορά τις τρέχουσες δαπάνες. Οι προσκλήσεις για την καταβολή πόρων δυνάμει του Stabex θα λήξουν τον Ιούλιο του 2000, όπως προβλέπεται στο δημοσιονομικό κανονισμό.

Η πρόβλεψη αυτή των χρηματοδοτικών αναγκών βασίζεται στα ακόλουθα στοιχεία :

>ΘΕΣΗ ΠIΝΑΚΑ>

Στο ύψος των τρεχουσών δαπανών που προβλέπονται για το έτος 2000 περιλαμβάνεται η αύξηση της Διευκόλυνσης Διαρθρωτικής Προσαρμογής στο πλαίσιο της πρωτοβουλίας HIPC. Η λήξη ισχύος της σύμβασης Λομέ IV α και η έναρξη ισχύος της διαδόχου σύμβασης αποτελούν επί του παρόντος αντικείμενο συζητήσεων, κυρίως όσον αφορά την εφαρμογή προσωρινών μέτρων για τη μετάβαση από τη μία σύμβαση στην άλλη. Η πηγή των αναγκαίων χρηματοδοτήσεων για την πραγματοποίηση των δαπανών των ετών 2000 και 2001, τόσο των αρχικά προβλεπομένων όσο και αυτών που προστίθενται στο πλαίσιο των νέων πρωτοβουλιών, θα εξαρτηθεί από τις αποφάσεις που θα ληφθούν στο συγκεκριμένο πλαίσιο.

ΠΑΡΑΡΤΗΜΑΤΑ

Παράρτημα 1 : Συνεισφορές στο ΕΤΑ κατά το οικονομικό έτος 2000

>ΘΕΣΗ ΠIΝΑΚΑ>

ΣΥΝΕΙΣΦΟΡΑ ΣΤΟ ΕΤΑ ΓΙΑ ΤΟ ΟΙΚΟΝΟΜΙΚΟ ΕΤΟΣ 2000

STABEX

>ΘΕΣΗ ΠIΝΑΚΑ>

Παράρτημα 2 : Τομεακή κατανομή στις 31.12.1999

>ΑΝΑΦΟΡΑ ΣΕ ΓΡΑΦΗΚΟ>

Παράρτημα 3 : Αποσπάσματα λογαριασμών διαχείρισης στις 31.12.1999

ΕΝΟΠΟΙΗΜΕΝΟΙ ΛΟΓΑΡΙΑΣΜΟΙ ΕΤΑ ΣΤΙΣ 31.12.1999

ΕΤΗΣΙΑ ΣΤΟΙΧΕΙΑ ('000EUR)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΓΡΑΦΗΚΟ>

EΝΟΠΟΙΗΜΕΝΟΙ ΛΟΓΑΡΙΑΣΜΟΙ ΕΤΑ ΣTΙΣ 31.12.1999

Κατηγορία βοήθειας (χιλ. ευρώ)

>ΘΕΣΗ ΠIΝΑΚΑ>